# Eurosong 2000.

| Eurosong 2000. |
| --- |
| Datumi |
| Finale | 13. maj 2000. |
| Domaćin |
| Mjesto održavanja | Stockholm Globe Arena
Stockholm, Švedska |
| Voditelj(i) | Kattis Ahlström Anders Lundin |
| Emiter | Sveriges Television (SVT) |
| Učesnici |
| Broj učesnika | 24 |
| Debitiranje |  Latvija |
| Povratak |  Finska  Makedonija  Rumunija  Rusija  Švicarska |
| Odustajanje |  Bosna i Hercegovina  Litvanija  Poljska  Portugal  Slovenija |
| Pobjednička pjesma |  Danska "Fly on the Wings of Love" |
| Hronologija |
| ◄ **1999** • **2000** • **2001** ► |

**Eurosong 2000.** bilo je 45. izdanje Evrovizije održano u švedskom Stockholmu, nakon pobjede ove zemlje na takmičenju 1999. s pjesmom "Take Me to Your Heaven" pjevačice Charlotte Nilsson. Takmičenje je organizirala Evropska radiodifuzijska unija (EBU) i domaćin Sveriges Television (SVT), a održano je u Globe Areni u subotu 13. maja 2000. Takmičenje su predstavili švedski televizijski voditelji Kattis Ahlström i Anders Lundin.

Dvadeset četiri zemlje uzele su učešće na takmičenju. Latviji je ovo bio debi na Eurosongu, dok su Slovačka, Grčka i Mađarska odlučile da se ne takmiče iz finansijskih razloga. Finska, Makedonija, Rumunija i Švicarska vratile su se nakon ispadanja iz prethodnog izdanja, Rusija se također vratila nakon posljednjeg učešća 1997. godine. U međuvremenu, Bosna i Hercegovina, Litvanija, Poljska, Portugal i Slovenija ispale su zbog najnižih prosječnih rezultata u prethodnih pet izdanja.

Pobjednik takmičenja je Danska, s pjesmom "Fly on the Wings of Love", koju su izveli braća Olsen, a koju je napisao stariji brat Jørgen Olsen. Ovo je bila druga pobjeda Danske na takmičenju nakon skoro četiri decenije (zadnji put takmičenje su osvojili 1963, a u to vrijeme ovo je bio najduži niz bez pobjede u historiji takmičenja. Rusija, Latvija, Estonija i Njemačka zauzele su prvih pet mjesta. I Rusija i Estonija postigle su svoj najbolji rezultat na takmičenju do sada, dok je Latvija postigla najbolji plasman za debitantsku zemlju od drugog mjesta Poljske 1994. Na dan njihove pobjede, Jørgen Olsen imao je 50 godina i 61 dan, što ga čini najstarijim umjetnikom koji je pobijedio na takmičenju. Kombinovane godine braće Olsen čine ih najstarijim bendom koji je ikad pobijedio na takmičenju.

Pod pokroviteljstvom Microsofta, takmičenje je prvi put emitirano u Australiji, Kanadi, Japanu, SAD-u i putem interneta.

## Lokacija

Globe Arena, Stockholm - mjesto takmičenja 2000.
Bilo je to prvi put od od 1996. da je takmičenje održano u kontinentalnoj Evropi. Prethodna takmičenja bila su održana u Irskoj, Ujedinjenom Kraljevstvu i Izraelu.

Švedski emiter, SVT, objavio je 7. jula 1999. da će Stockholm biti grad domaćin takmičenja 2000, a da će se događaj održati u Globe Areni. Objašnjeno je da Globe Arena izabrana zbog svoje veličine; mogla je primiti publiku od 16000, što je tadašnji rekord, kao i zbog toga što Stockholm nije bio domaćin takmičenja od 1975. Također se tvrdilo da je Stockholm bio jeftiniji od ostalih opcija.

Ostali kandidati bili su Scandinavium u Göteborgu i Malmö Isstadion u Malmeu. Oni su prethodno bili domaćini 1985. i 1992.

## Format

### Vizuelni dizajn

Program grafičkog dizajna za ovogodišnje takmičenje razvio je Stockholm Design Lab i bio je fokusiran na stilizovani logo usta. Kasnije te godine dobio je nagradu Excellent Swedish Design. Dizajneri su to opisali kao "senzualna, ali stilski čista usta koja predstavljaju pjesmu, dijalog i govor", a kasnije je bio jedan od mogućih izbora za standardni logo 2004. Mekoća usta bila je u kontrastu sa šiljastim fontom, napravljenim posebno za takmičenje. Tokom svakog nastupa, iskrivljena verzija zastave svake zemlje bila bi prikazana u ustima pored bine.

### Međučin

Tokom finalne pauze Eurosonga 2000. izveden je film/pjesma "Once Upon a Time Europe Was Covered With Ice" koju je režirao, komponovao i montirao Johan Söderberg, a producirao John Nordling. Söderberg je za potrebe filma proputovao cijelom Evropom kako bi snimio djecu koja sviraju muzičke instrumente. Na bini su bili Caroline Lundgren (koja se pojavila tokom otvaranja obučena u tradicionalnu švedsku nošnju rekavši "Dobro došla Evropo!", bubnjar Strängnäs Trumkorps i ulični muzičari iz Stockholma, kao i plesači iz Bounce Streetdance Company.

### Razglednice

Razglednice su korištene za predstavljanje svake zemlje učesnice, a podrazumijevale su švedske teme koje su uključivale svaku naciju u nekom pogledu. Sve razglednice snimljene su u Stockholmu, osim švedske, čija je razglednica snimljena u Njemačkoj. Teme su bile sljedeće, a navedene su redoslijedom pojavljivanja;

1. Izrael – Gradska biblioteka Stockholm; djevojka čita knjigu izraelskog autora Amosa Oza
2. Nizozemska – Mikrobiološki centar, Stockholm; naučnici iz Nizozemske
3. Ujedinjeno Kraljevstvo – Stadion Råsunda; britanski nogometni trener Stuart Baxter
4. Estonija – Apartman u Stockholmu; estonska horska muzika
5. Francuska – Noćni klub u Stockholmu; francuska elektronska muzika
6. Rumunija – Maskenbal u Royal Swedish Operi; čovjek prerušen u grofa Drakulu, rumunski mit
7. Malta – Stockholmska luka; jedrilica s malteškim križem na jedru
8. Norveška – Centar grada Stockholma; jahta napunjena benzinom iz Norveške
9. Rusija – Kraljevsko dramsko pozorište, Stockholm; predstava "Tri sestre" ruskog dramaturga Čehova
10. Belgija – Naselje u Stockholmu; provalnika zaustavljaju dva krvoločna psa pasmine Chien de Saint-Hubert
11. Kipar – Stockholmski metro; putnici koji idu na klizanje prave pauzu kako bi pojeli kiparske narandže
12. Island – Šuma izvan Stockholma; par na kampovanju uplaši se buke, ali se smiri kada shvati da su to samo islandski konji
13. Španija – Moderna Museet; dječaka koji drži sliku prate CCTV kamere kako izlazi iz zgrade koju je dizajnirao španski arhitekt Moneo
14. Danska – Zgrada u Stockholmu; svjetla na prozorima zgrade osvijetljena danskim lampama
15. Njemačka – Ulica u Stockholmu; radnik na kiosku brze hrane gleda kako prolazi policijska potjera dok drži njemački knackwurst
16. Švicarska – Eriksdalsbadet, Stockholm; grupa plivača se takmiči, a rezultati se prikazuju na švicarskoj tablici
17. Hrvatska – Stockholm iz zraka; ljudi koji koriste padobrane, izum hrvatskog polimate Fausta Vrančića
18. Švedska – Expo 2000, Hannover, Njemačka; radnici koji grade švedski paviljon prekidaju radove da bi gledali Eurosong koji se održava u Švedskoj
19. Makedonija – Kino u Stockholmu; prikazivanje makedonskog filma "Prije kiše"
20. Finska – Stockholmski arhipelag; trajekt iz Finske
21. Latvija – Restoran u Stockholmu; konobar poslužuje kisele pečurke, latvijski specijalitet
22. Turska – Internet kancelarija u Stockholmu; žena čita blog Mahira Çağrıja, turske poznate ličnosti
23. Irska – Plesni studio u Stockholmu; čas irskog plesa
24. Austrija – Aerodrom Arlanda, Stockholm; putnik izlazi iz aviona nakon što je bio na skijaškom odmoru u Austriji

## Zemlje učesnice

Prema tadašnjim pravilima o ispadanju, zemlje sa pet najnižih prosječnih rezultata u prethodnih pet takmičenja (1995-1999) morale su ispasti. U pitanju su bile Bosna i Hercegovina, Litvanija, Poljska, Portugal i Slovenija. U međuvremenu, zemlje koje su ispale sa prošlogodišnjeg takmičenja 1999. mogle su se vratiti (Finska, Sjeverna Makedonija, Rumunija, Rusija i Švicarska).

Pored toga, Latvija je ove godine debitovala na takmičenju. Slovačka, Grčka i Mađarska odlučile su ne takmičiti se ove godine, navodeći razloge finansijske prirode. Prije takmičenje, Estonija, Ujedinjeno Kraljevstvo i Nizozemska bili su favoriti za pobjedu. Međutim, uprkos činjenici da se danska pjesma popela na rang listi u sedmici prije takmičenja, ona nije bila favorit prije takmičenja. Nadalje, za mnoge je bilo veliko iznenađenje kada je Danska na kraju pobijedila, pa čak i za nju samu. Iznenada je porastao broj danskih gledalaca na Eurosongu, dok je prije toga emisija bila vrlo nepopularna u danskoj javnosti za vrijeme prije njihove pobjede. Rusija je završila na drugom mjestu, a nakon takmičenja ruska delegacija zatražila je diskvalifikaciju pobjednika jer je tokon nastuoa korišten vokoder. EBU to nije podržao.

## Kvalifikacije

Pored zemlje domaćina, Švedske, te zemalja "velike četvorke", 13 zemalja sa najvišom prosječnom ocjenom između 1995. i 1999. imalo je pravo učestvovanja.

##### Legenda tabele

  Automatski se kvalifikovala
  Kvalifikovala se

Računanje prosječnih bodova za određivanje kvalifikacija za Eurosong 2000.| Pozicija | Zemlja | Prosječni bodovi | Ukupni godišnji bodovi |
| --- | --- | --- | --- |
| 1995. | 1996. | 1997. | 1998. | 1999. |
| 1 |  Ujedinjeno Kraljevstvo | 116.80 | 76 | 77 | 227 | 166 | 38 |
| 2 |  Izrael | 115.33 | 81 |  |  | 172 | 93 |
| 3 |  Švedska | 90.40 | 100 | 100 | 36 | 53 | 163 |
| 4 |  Irska | 89.00 | 44 | 162 | 157 | 64 | 18 |
| 5 |  Hrvatska | 84.60 | 91 | 98 | 24 | 131 | 79 |
| 6 |  Malta | 81.40 | 76 | 68 | 66 | 165 | 32 |
| 7 |  Nizozemska | 76.00 |  | 78 | 5 | 150 | 71 |
| 8 |  Estonija | 75.50 |  | 94 | 82 | 36 | 90 |
| 9 |  Norveška | 75.20 | 148 | 114 | 0 | 79 | 35 |
| 10 |  Danska | 62.67 | 92 |  | 25 |  | 71 |
| 11 |  Njemačka | 62.25 | 1 |  | 22 | 86 | 140 |
| 12 |  Island | 61.50 | 31 | 51 | 18 |  | 146 |
| 13 |  Kipar | 57.60 | 79 | 72 | 98 | 37 | 2 |
| 14 |  Austrija | 53.00 | 67 | 68 | 12 |  | 65 |
| 15 |  Španija | 50.80 | 119 | 17 | 96 | 21 | 1 |
| 16 |  Turska | 49.00 | 21 | 57 | 121 | 25 | 21 |
| 17 |  Belgija | 47.50 | 8 | 22 |  | 122 | 38 |
| 18 |  Slovenija | 45.40 | 84 | 16 | 60 | 17 | 50 |
| 19 |  Francuska | 44.80 | 94 | 18 | 95 | 3 | 14 |
| 20 |  Bosna i Hercegovina | 33.75 | 14 | 13 | 22 |  | 86 |
| 21 |  Portugal | 29.00 | 5 | 92 | 0 | 36 | 12 |
| 22 |  Poljska | 27.20 | 15 | 31 | 54 | 19 | 17 |
| 23 |  Litvanija | 13.00 |  |  |  |  | 13 |

### Izvođači koji ponovno nastupaju

Glavni izvođači| Izvođač | Zemlja | Prethodni nastupi |
| --- | --- | --- |
| Alexandros Panayi (član Voice-a) |  Kipar | 1989. (kao prateći vokal Fani Polymeri and Yiannisu Savvidakisu), 1991. (prateći vokal Eleni Patroklou), 1995. |
| Roger Pontare |  Švedska | 1994. (sa Marie Bergman) |
| Stefan Raab |  Njemačka | 1998. (kao dirigent) |
| Eamonn Toal |  Irska | 1995. (prateći vokal Eddieju Frielu) |
| Serafín Zubiri |  Španija | 1992. |

Prateći izvođači| Izvođač | Zemlja | Prethodni nastupi |
| --- | --- | --- |
| Al Bano |  Švicarska | 1976. and 1985. (sa Romina Power, predstavljao  Italiju) |
| Frank Ådahl |  Švedska | 1990 (član grupe Edin-Ådahl) |
| Gabriel Forss |  Malta | 1997 (član grupe Blond, predstavljao  Švedsku) |
| Eyjólfur Kristjánsson |  Island | 1991 (sa Stefánom Hilmarssonom) |

### Rezultati

  Pobjednik

| Draw | Zemlja | Izvođač | Pjesma | Jezik | Mjesto | Bodovi |
| --- | --- | --- | --- | --- | --- | --- |
| 01 |  Izrael | PingPong | "Sameach" (שמח) | hebrejski | 22 | 7 |
| 02 |  Nizozemska | Linda Wagenmakers | "No Goodbyes" | engleski | 13 | 40 |
| 03 |  Ujedinjeno Kraljevstvo | Nicki French | "Don't Play That Song Again" | engleski | 16 | 28 |
| 04 |  Estonija | Ines | "Once in a Lifetime" | engleski | 4 | 98 |
| 05 |  Francuska | Sofia Mestari | "On aura le ciel" | francuski | 23 | 5 |
| 06 |  Rumunija | Taxi | "The Moon" | engleski | 17 | 25 |
| 07 |  Malta | Claudette Pace | "Desire" | engleski | 8 | 73 |
| 08 |  Norveška | Charmed | "My Heart Goes Boom" | engleski | 11 | 57 |
| 09 |  Rusija | Alsou | "Solo" | engleski | 2 | 155 |
| 10 |  Belgija | Nathalie Sorce | "Envie de vivre" | francuski | 24 | 2 |
| 11 |  Kipar | Voice | "Nomiza" (Νόμιζα) | grčki i italijanski | 21 | 8 |
| 12 |  Island | August and Telma | "Tell Me!" | engleski | 12 | 45 |
| 13 |  Španija | Serafín Zubiri | "Colgado de un sueño" | španski | 18 | 18 |
| 14 |  Danska | Olsen Brothers | "Fly on the Wings of Love" | engleski | 1 | 195 |
| 15 |  Njemačka | Stefan Raab | "Wadde hadde dudde da?" | njemački i engleski | 5 | 96 |
| 16 |  Švicarska | Jane Bogaert | "La vita cos'è?" | italijanski | 20 | 14 |
| 17 |  Hrvatska | Goran Karan | "Kad zaspu anđeli" | hrvatski | 9 | 70 |
| 18 |  Švedska | Roger Pontare | "When Spirits Are Calling My Name" | engleski | 7 | 88 |
| 19 |  Makedonija | XXL | "100% te ljubam" (100% те љубам) | makedonski i engleski | 15 | 29 |
| 20 |  Finska | Nina Åström | "A Little Bit" | engleski | 18 | 18 |
| 21 |  Latvija | Brainstorm | "My Star" | engleski | 3 | 136 |
| 22 |  Turska | Pınar Ayhan and the SOS | "Yorgunum Anla" | turski, engleski | 10 | 59 |
| 23 |  Irska | Eamonn Toal | "Millennium of Love" | engleski | 6 | 92 |
| 24 |  Austrija | The Rounder Girls | "All to You" | engleski | 14 | 34 |

## Tabela

Prema EBU pravilima 45. Eurosonga 2000. (objavljenog 23. septembra 1999), sve zemlje učesnice morale su telefonski glasati, gdje su najboljim pjesmama po svom izboru mogle dati 12, 10, 8, 7, 6, 5, 4, 3, 2 i 1 bod. U izuzetnim okolnostima kada teleglasanje nije bilo moguće, glasao je žiri; u slučaju Rusije, Makedonije, Turske i Rumunije.

Nizozemske glasove dao je rezervni žiri nakon prekida prenosa takmičenja u toj zemlji zbog nesreće u Enschedeu.

### 12 poena

Ispod se nalazi sažetak svih 12 poena koje su države učesnice dale i dobile u finalu.

| Br. | Dobila 12 poena | Dala 12 poena |
| --- | --- | --- |
| 8 | Danska | Njemačka, Island, Irska, Izrael, Latvija, Rusija, Švedska, Ujedinjeno Kraljevstvo |
| 4 | Latvija | Belgija, Estonija, Finska, Norveška |
| Rusija | Hrvatska, Kipar, Malta, Rumunija |
| 3 | Njemačka | Austrija, Španija, Švicarska |
| 1 | Island | Danska |
| Rumunija | Makedonija |
| Švedska | Turska |

## Incidenti

Postojale su kontroverze i incidenti u vezi nekih zemalja učesnica. Izrael, koji je otvorio takmičenje, ušao je u grupu koja je mahala izraelskim i sirijskim zastavama zagovarajući mir između dva naroda.

Ruska delegacija zatražila je da se pobjednička braća Olsen diskvalifikuju, nakon što su koristili vokoder kako bi glasu Jørgenu Olsenu dali elektronski zvuk, tokom jednog dijela nastupa. Rusija je zatražila diskvalifikaciju iako je i sama dala Danskoj maksimalnih 12 poena. Ovo pitanje je odbacila Evropska radiodifuzna unija (EBU).

U Nizozemskoj, NOS je odlučio prekinuti emitovanje takmičenja zbog katastrofe sa vatrometom u Enšedeu koja se dogodila ranije tog dana. Kasnije su iz NOS-a izjavili da je to bilo iz praktičnih razloga, ali i zato što su smatrali da je "neprikladno emitovati lagani zabavni program u noći ovako katastrofalnog događaja". Kao rezultat toga, teleglasanje je moralo biti obustavljeno, a umjesto toga glasove Nizozemaca dao je stand-by žiri.

## Vanjski linkovi

*

Greška kod citiranja: `<ref>` oznake postoje za grupu pod imenom "lower-alpha", ali nije pronađena pripadajuća `<references group="lower-alpha"/>` oznaka, ili zatvarajući `</ref>` nedostaje